1965R0019 — SL — 01.05.2004 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





spremenjena z:









▼B

UREDBA SVETA št. 19/65/EGS

z dne 2. marca 1965

o uporabi člena 85(3) Pogodbe za nekatere skupine sporazumov in usklajenih ravnanj







SVET EVROPSKE GOSPODARSKE SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 87 Pogodbe, ob upoštevanju predloga Komisije, ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker se člen 85(1) Pogodbe, v skladu s členom 85(3), ne uporablja za nekatere skupine sporazumov, sklepov in usklajenih ravnanj, ki izpolnjujejo pogoje iz člena 85(3); ker je določbe za izvajanje člena 85(3) treba sprejeti z uredbo v skladu s členom 87; ker je zaradi velikega števila priglasitev, vloženih v skladu z Uredbo št. 17 ( 4 ), treba Komisiji za olajšanje dela omogočiti, da določbe člena 85(1) z uredbo razglasi za neveljavne za nekatere skupine sporazumov, sklepov in usklajenih ravnanj; ker bi moralo biti določeno, pod kakšnimi pogoji lahko Komisija, v tesni in stalni povezavi s pristojnimi organi držav članic, izvaja takšna pooblastila potem, ko je pridobila zadosti izkušenj glede posamičnih odločb in je mogoče opredeliti skupine sporazumov in usklajenih ravnanj, za katere se lahko šteje, da izpolnjujejo pogoje iz člena 85(3); ker je Komisija s sprejetimi ukrepi, zlasti z Uredbo št. 153 ( 5 ), pokazala, da ni mogoče poenostaviti postopkov, ki jih predpisuje Uredba št. 17 v zvezi z nekaterimi vrstami sporazumov in usklajenih ravnanj, ki bi zlasti utegnili izkrivljati konkurenco na skupnem trgu; ker lahko Komisija v skladu s členom 6 Uredbe št. 17 določi, da se odločitev, sprejeta v skladu s členom 85(3) Pogodbe, uporablja za nazaj; ker je zaželeno, da bi bila Komisija prav tako pooblaščena, da z uredbo sprejema določbe z enakim učinkom; ker se v skladu s členom 7 Uredbe št. 17 sporazumi, sklepi in usklajena ravnanja z odločbo Komisije lahko izvzamejo iz prepovedi, še zlasti kadar so spremenjeni tako, da izpolnijo zahteve iz člena 85(3); ker je zaželeno, da bi Komisija z uredbo lahko podelila podobno izjemo za tiste sporazume in usklajena ravnanja, ki so spremenjeni tako, da spadajo v skupino, opredeljeno v uredbi o izjemah; ker v primeru, če pogoji iz člena 85(3) niso izpolnjeni, ni mogoča nobena izjema, mora Komisija imeti pooblastilo, da z odločbo določi pogoje, ki jih mora sporazum ali usklajeno ravnanje, ki ima zaradi posebnih okoliščin nekatere učinke, nezdružljive s členom 85(3), izpolnjevati, SPREJEL NASLEDNJO UREDBO:







Člen 1

▼M1

1. Brez poseganja v uporabo Uredbe št. 17 in v skladu s členom 81(3) Pogodbe lahko Komisija z uredbo razglasi, da člen 81(1) ne velja za:

(a) skupine sporazumov, sklenjenih med dvema ali več podjetji, od katerih vsako posluje za namene sporazuma na različni stopnji proizvodnje ali distribucijske verige, in ki se nanašajo na pogoje, po katerih lahko stranke kupujejo, prodajajo ali preprodajajo neko blago ali storitve;

(b) skupine sporazumov, sklenjenih le med dvema strankama, ki vključujejo omejitve, naložene v zvezi s pridobitvijo ali uporabo pravic industrijske lastnine, zlasti patentov, uporabnih modelov, vzorcev ali blagovnih znamk, ali v zvezi s pravicami, ki izhajajo iz pogodb o prenosu ali pravici do uporabe proizvodne metode ali znanja glede uporabe ali izvajanja industrijskih procesov.

▼B

2. Uredba opredeljuje skupine sporazumov, za katere velja, in določa zlasti:

(a) omejitve ali določbe, ki jih sporazumi ne smejo vsebovati;

(b) ►M1 ————— ◄ druge pogoje, ki morajo biti izpolnjeni.

▼M1

3. Odstavka 1 in 2 po analogiji veljata za skupine usklajenih ravnanj.

▼M1

Člen 1a

Uredba v skladu s členom 1 lahko določa pogoje, ki lahko vodijo v izvzetje iz njene uporabe določenih vzporednih mrež podobnih sporazumov ali usklajenih ravnanj, delujočih na določenem trgu; ko so te okoliščine izpolnjene, lahko Komisija to ugotovi z uredbo in določi obdobje, po preteku katerega Uredba v skladu s členom 1 ne bi bila več uporabna za zadevne sporazume ali usklajena ravnanja na tistem trgu; tako obdobje ne sme biti krajše od šestih mesecev.

▼B

Člen 2

1. Uredba v skladu s členom 1 se izda za določeno obdobje.

2. Lahko se razveljavi ali spremeni, če so se spremenile okoliščine glede katerega koli dejavnika, bistveno pomembnega za njeno sprejetje; v takšnem primeru se določi obdobje za spremembo sporazumov in usklajenih ravnanj, za katere velja prejšnja uredba.

Člen 3

Uredba v skladu s členom 1 lahko določa, da bo veljala za nazaj za sporazume in usklajena ravnanja, za katere bi se na datum začetka veljavnosti te uredbe uporabljal sklep, izdan z veljavnostjo za nazaj, v skladu s členom 6 Uredbe št. 17.

Člen 4

1. Uredba v skladu s členom 1 lahko določa, da se prepoved iz člena 85(1) Pogodbe ne uporablja za obdobje, določeno s to uredbo, za sporazume in usklajena ravnanja, ki že veljajo 13. marca 1962 in ne izpolnjujejo pogojev člena 85(3), če:

— se v treh mesecih od začetka veljavnosti Uredbe tako spremenijo, da izpolnjujejo navedene pogoje v skladu z določbami Uredbe, in

— je Komisija o spremembah obveščena v roku, določenim z uredbo.

▼A1

Uredba skladno s členom 1 lahko določa, da se prepoved iz člena 85 (1) Pogodbe ne uporablja za obdobje, kot je določeno s to uredbo, za sporazume, sklepe in usklajena ravnanja, ki že obstajajo na dan pristopa, za katere se zaradi pristopa uporablja člen 85 in ki ne izpolnjujejo pogojev iz člena 85 (3), pri čemer.

▼A3

Določbe prejšnjega pododstavka se uporabljajo na enak način pri pristopu Helenske republike, Kraljevine Španije in Portugalske Republike.

▼A4

Določila prejšnjih pododstavkov se uporabljajo na enak način v primeru pristopa Avstrije, Finske in Švedske.

▼B

2. Odstavek 1 velja za sporazume in usklajena ravnanja, ki jih je bilo treba priglasiti pred 1. februarjem 1963, v skladu s členom 5 Uredbe št. 17, samo če so bili priglašeni pred tem datumom.

▼A1

Odstavek 1 se ne uporablja za sporazume in usklajena ravnanja, za katere se uporablja člen 85 (1) Pogodbe zaradi pristopa in ki morajo biti priglašeni pred 1. julijem 1973, skladno s členom 5 in 25 Uredbe št. 17, razen če so bili tako priglašeni pred tem datumom.

▼A2

Odstavek 1 ne velja za sporazume in usklajena ravnanja, za katere velja člen 85(1) Pogodbe zaradi pristopa Helenske republike in ki morajo biti notificirani pred 1. julijem 1981, v skladu s členoma 5 in 25 Uredbe 17, razen če so bili tako notificirani pred tem datumom.

▼A3

Odstavek 1 se ne uporablja za sporazume in usklajena ravnanja, za katere se uporablja člen 85 (1) Pogodbe zaradi pristopa Kraljevine Španije in Portugalske republike in kateri morajo biti uradno sporočeni pred 1. julijem 1986 v skladu s členoma 5 in 25 Uredbe št. 17, razen če so bili uradno sporočeni pred tem datumom.

▼A4

Odstavek 1 se ne uporablja za sporazume in usklajena ravnanja, za katere se uporablja člen 85 (1) Pogodbe zaradi pristopa Avstrije, Finske in Švedske in ki morajo biti priglašeni v šestih mesecih po pristopu, skladno s členom 5 in 25 Uredbe št. 17, razen če so bili tako priglašeni v tem obdobju. Ta odstavek se ne uporablja za sporazume in usklajena ravnanja, ki na dan pristopa še vedno sodijo pod člen 53 (1) Sporazuma o Evropskem gospodarskem prostoru.

▼B

3. Na ugodnost iz odstavka 1 se ni mogoče sklicevati v postopkih, ki potekajo na dan, ko vstopi v veljavo uredba, ki je bila sprejeta v skladu s členom 1; prav tako nanjo ni mogoče opreti odškodninskih zahtevkov proti tretjim osebam.

Člen 5

Pred sprejetjem uredbe Komisija objavi njen osnutek in povabi vse zainteresirane osebe, da posredujejo pripombe v roku, ne krajšem od enega meseca, kakor ga določi Komisija.

Člen 6

▼M1

1. Komisija se bo posvetovala s Svetovalnim odborom za omejevalna ravnanja in monopole:

(a) glede uredbe v skladu s členom 1 pred objavo osnutka uredbe in pred njenim sprejetjem;

(b) glede uredbe v skladu s členom 1a pred objavo osnutka uredbe, če ga zahteva država članica, in pred njenim sprejetjem.

▼B

2. Člen 10(5) in (6) Uredbe št. 17, ki zadeva posvetovanje s Svetovalnim odborom, se uporablja po analogiji, pri čemer se razume, da skupni sestanki s Komisijo ne bodo potekali prej kakor en mesec po odpošiljanju obvestila o njihovem sklicu.

▼M2 —————

▼B

Člen 8

Komisija do 1. januarja 1970 predloži Svetu predlog uredbe za takšno spremembo te uredbe, kakor bo glede na izkušnje potrebno.

Ta uredba je v celoti zavezujoča in se neposredno uporablja v vseh državah članicah.